Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Jeesus, jota palvelen, ei ole sokerikuorrutettu.
Evankeliumi, jota julistan, ei ole sokerinen.
Minulla oli Arnold―Chiarin epämuodostuma, -
jossa aivorunko työntyy selkäydinkanavaan.
Vertaistas ei toista
Hei ja tervetuloa! Olen Nathan Morris.
Tänään luvassa on aivan erityinen osio.
Esitämme kohokohtia Mobilenlahden herätyksestä.
Se puhkesi vuonna 2010 ja kesti yli 2,5 vuotta.
Monet ovat nähneet ihmeet ja Jumalan teot herätyksen aikana.
Tuon erityisen sanoman. Otsikko on "Karkkikeppiuskonto".
Tämä sukupolvi ei tarvitse uskonnon sokeriherkkuja.
Tarvitsemme sitä, että kohtaamme Jeesuksen todellisesti.
Tämä on osa 1. Ohjelman lopussa rukoilen kanssanne uskoen ihmeisiin.
HERÄTYSKOKOUKSEN UUSINTA
Karkkikeppiuskonto.
Avataan Johanneksen evankeliumin luku 6.
Karkkikeppiuskonto.
"Jeesus sanoi heille: Minä olen elämän leipä."
"Minä olen elämän leipä.
Sille, joka tulee minun luokseni, ei koskaan tule nälkä, -
ja sille, joka uskoo minuun, ei koskaan tule jano."
"Minä olen elämän leipä."
Tahdon saarnata teille lyhyen hetken. Jumala herätti minut.
Herättyäni näin kuvan. En ajatellut mitään, -
mutta mieleeni nousi kuva.
Se oli kuva karkkikepistä.
Tiedätte, mistä puhun.
Karkkikeppi.
Näin mielessäni kuvan yhdestä tuollaisesta karkkikepistä.
Se näkyi kuin kirkkaana videona.
Pyhän Hengen ääni sanoi: "Kerro Amerikalle, -
kerro Amerikalle, -
että karkkikeppiuskonto -
ei auta heitä selviämään yön hetkestä."
Ajattelin: "En ymmärrä itsekään. Mikä on karkkikeppiuskonto?"
Laatikossa sanottiin, että tämä on maailman suurin karkkikeppi.
Se painaa tonnin.
Jumala muuttaa elämänne tämän kautta.
En tiedä, tiedättekö, -
miten karkkikeppi syntyi.
Karkkikeppi ei ole vain makeinen, jota syödään jouluna.
Karkkikeppejä alettiin valmistaa Saksassa 1600-luvulla.
Se tuli Yhdysvaltoihin.
Eräs mies otti karkkikepin, -
ja jotta lapsia voitaisiin muistuttaa Jeesuksen joulusta -
karkkikeppiin tehtiin punainen raita, joka edustaa Jeesuksen verta.
Se väännettiin paimensauvan muotoiseksi, -
niin että se edustaa Hyvää Paimenta.
Mutta jos karkkikepin kääntää ylösalaisin, -
se on J niin kuin Jeesus.
Mutta se, mikä alkoi hyvänä asiana, -
on tänään hiljainen tappaja.
En tiedä, tiedättekö, mutta CBS Newsin raportin mukaan -
amerikkalaisista kaksi kolmasosaa, yli 190 miljoonaa, on liikalihavia.
Yleisimpiä tappajia kansakunnassanne on sokeri.
Sokeri.
Hiljainen tappaja.
Tiedättekö, että yhdessä kananugetissa, -
yhdessä pienessä kananugetissa...
En puhu kokonaisesta kanasta vaan kananugetista.
Kananugetissa on 36 ainesosaa.
Niistä 30 on maissisiirappia.
Toisin sanoen sokeria.
Amerikka on huutanut: "Anna minulle sokeria!"
Sydänsairaudet, diabetes ja ahdistuneisuushäiriö -
ovat rampauttaneet Amerikan, -
koska olemme huutaneet sokeria.
Halusimme jotain makeaa, halusimme jotain nopeaa -
ja halusimme, että se maistuu... mmm... herkulliselta.
Tulossa: -
KARKKIKEPPIUSKONTO (JATKUU), ERININ TARINA
Nykyään tutkijat ovat sitä mieltä, -
että sokeria pitäisi kutsua toksiiniksi.
Myrkyksi.
Nykyään sokeriin liitetään enemmän sairauksia kuin koskaan ennemmin.
Kysyin: "Jumala, miksi puhut minulle karkkikeppiuskonnosta?"
Koin Jumalan Hengen johtavan minut raamatunpaikkaan -
Sananlaskuissa.
Sananl. 25:16:ssa sanotaan: -
"Jos hunajaa löydät, syö kohtuullisesti, -
ettet kyllääntyisi siihen ja oksentaisi sitä."
Olen kyllästynyt sokerikuorrutetun evankeliumin saarnaajiin, -
joilla ei ole selkärankaa.
He haluavat jakaa sokeriherkkuja, jotta tulette ensi viikolla uudestaan.
Ja ihmettelemme, miksi alttareillamme ei pala Jumalan tuli.
Sisään tulee päihderiippuvaisia.
He lähtevät sanoen: "Tuonne en enää mene."
Näethän. Helluntailaiset rakastavat sokerihumalaa.
Sokerihumalaa.
Kun lisää liikaa sokeria, -
kun kuninkaiden Kuninkaan ja herrojen Herran saarnastuoleilta -
saarnaajat puhuvat makeita sanoja korvasyyhyyn -
ja heittelevät namuja.
Nuorukaiset ovat koukussa pornoon -
mutta eivät halua käsitellä sitä.
Joku haluaa kipeästi saada asiat kuntoon Jumalan kanssa -
mutta saa vain sokerihumalan.
Ihmisillä, jotka pelastuvat sokerisen, makean evankeliumin voimasta, -
menee hetken lujaa, -
mutta sitten paholainen tulee ja heidän verensokerinsa romahtaa.
Jeesus, jota palvelen, ei ole sokerikuorrutettu.
Evankeliumi, jota julistan, ei ole sokerinen tai makea.
Se on lääke, ja jos sitä juot, se antaa elämän sielullesi.
Karkkikeppi.
2. Tim. 4: "Kehotan sinua vakavasti -
Jumalan ja Kristuksen Jeesuksen edessä, -
joka on tuomitseva elävät ja kuolleet, -
ja hänen ilmestymisensä [...] kautta: -
saarnaa sanaa".
Saarnaa sanaa.
Älä syötä heille sokeria.
Älä sokerikuorruta sitä.
Saarnaa sanaa.
Kutsu syntiä synniksi.
Kutsu himoa, pornografiaa, -
epäjumalanpalvelusta, katkeruutta, haureutta synniksi, -
joka tuottaa sielullesi vahingon.
On erityistä muistella, mitä Herra teki noina vuosina.
Muista katsoa osa 2. Uskon, että se muuttaa elämäsi.
Monet antoivat sinä iltana elämänsä Jeesukselle. Muistan sen vielä hyvin.
Katsotaan paranemistodistuksia Mobilenlahden herätyksestä.
Lopuksi rukoilen kanssanne ja uskon ihmeeseenne.
ERININ TARINA
Minulla oli Arnold―Chiarin epämuodostuma, -
jossa aivorunko työntyy selkäydinkanavaan.
Huonona päivänä oli 3―4 kohtausta, -
hyvänä päivänä 1―2.
Silmiä nyki. Puhe puuroutui.
Minulle tehtiin kaksi dekompressioleikkausta, -
ensin tammikuussa 2008 ja toinen marraskuussa 2008.
Aivoihini laitettiin viisi sunttia.
Toimenpiteet eivät tuoneet helpotusta.
Ystävä oli kutsunut minut herätyskokoukseen.
Olin vastahakoinen, koska en uskonut parantamiseen ja muuhun sellaiseen.
Ystävä lähetti minulle videon Deliasta.
Video ei ehtinyt vielä edes loppua, kun soitin ystävälle ja sanoin, että tulen.
Sovimme menevämme seuraavana lauantaina.
Pyhä Henki kosketti. En ollut aiemmin kokenut sellaista.
Tunsin, miten lämpö kulki koko kehoni läpi.
Kotiin palattuani olin niin innostuksissani, -
että halusin katsoa suorat lähetykset herätyksestä.
Olin laittanut lapsille päivällisen. Striimissä soi musiikki.
Menin katsomaan sitä sohvalle.
Yhtäkkiä Nathan keskeytti soiton.
Hän sanoi: "Hetkinen. Lopettakaa."
Hän sanoi: "Jotain päässä." Hän piti oikeaa puolta.
Hän sanoi: "Koko oikea puoli myös. Henkilöllä on kohtauksia."
Sitten hän sanoi: "Hetkinen. Hän ei ole täällä. Hän katsoo striimiä."
Heti kun hän sanoi sen, koin, että paraneminen vietiin loppuun.
Olen vain tosi kiitollinen Herralle siitä, että Hän paransi minut.
Elämänlaatuni on parantunut paljon.
Mieheni voi mennä töihin pelkäämättä, -
että kohta soitetaan, että minulla on kohtaus.
Lapseni ovat paljon onnellisempia. Olivat he aiemminkin, -
mutta nyt heillä ei ole sitä huolta, että äiti on sairaana.
Yhtenä päivänä itse asiassa juoksin. Pelasin korista lasten kanssa.
Ja mikä tärkeintä, saan hoitaa omia lapsiani.
Pyhä, pyhä, -
pyhä!
Suuri Jumalamme
Aamun tullen Sinulle -
me tuomme kiitoksen
Ainoalle Tosi Jumalalle, Herralle, Israelin Jumalalle.
Pyhä, Pyhä, Pyhä, -
armon antajamme
laupias Herra
Kolmiyhteinen
Pyhä, Pyhä, Pyhä!
Kirkkautes loistaa, -
vaikka silmä syntisen -
ei näe kunniaas
Pyhä olet yksin Sinä, Herra, -
vertaistas ei toista, -
rakkaus, voima -
kaikkivaltias
Pyhä, pyhä, pyhä!
Suuri Jumalamme
Aamun tullen Sinulle -
me tuomme kiitoksen
Pyhä olet yksin
Ketään vertaistas ei koskaan tule olemaan, Herra.
Sillä Sinä olet täydellinen, täydellinen voimassa -
ja täydellinen rakkaudessa ja yhteydessä.
Jatketaan täältä studiosta rukouksella.
Tänne on tullut rukouspyyntöjä ympäri maailmaa.
Sitä ennen kuitenkin jaan jotain, minkä Herra laski sydämelleni.
Katsoitte juuri saarnan ykkösosan. Sanon jotain, joka varmasti siunaa.
Raamattu sanoo Joh. 3:17:ssä: -
"Ei Jumala lähettänyt Poikaansa maailmaan tuomitsemaan maailmaa -
vaan sitä varten, että maailma pelastuisi hänen kauttaan."
Sana "pelastaa" on kreikaksi "sozo". Se esiintyy UT:ssa 120 kertaa.
Kirjoitin tämän oikein ylös.
Sana "sozo" ei tarkoita ainoastaan pelastusta.
Raamattu sanoo, että olemme pelastuksen perillisiä.
Mutta siinä on syvempikin ilmestys.
Sana "sozo" merkitsee: "pelastaa", "parantaa" ja "vapauttaa".
Tämän me perimme.
Luuk. 19:10: "Sillä Ihmisen Poika on tullut etsimään ja pelastamaan sitä, -
mikä on kadonnut." Sana pelastaa on "sozo".
Matt. 9:21:ssä verenvuotoa sairastanut nainen sanoi: -
"Jos vain saan koskettaa hänen viittaansa, tulen terveeksi."
Sana "tulla terveeksi" on "sozo".
Kun sanot olevasi pelastunut, sanot että sinulla on ikuinen elämä -
ja saat perintösi, paranemisen.
Nainen käytti sanaa "sozo".
Luuk. 17:19. "Nouse ja mene. Uskosi on parantanut sinut."
Uskosi on parantanut sinut, tehnyt sinut terveeksi. Sozo.
"Sozo" tarkoittaa myös 'vapautumista'.
Luuk. 8:36:ssa sanotaan: -
"Silminnäkijät kertoivat heille, kuinka riivattu oli tullut terveeksi."
Arvatkaa, mikä sana? Sozo.
Siksi tänään, kun julistat Jeesuksen nimeä elämäsi ylle -
ja sanot: "Kuulun Jeesukselle", sinä pelastut.
Se ei tarkoita vain taivaaseen pääsyä, -
vaan sitä, että pelastut, paranet ja vapaudut. Se on perintömme.
Niinpä tänään puhun sanaa "sozo", jotta tulet terveeksi.
Läpimurto tulee nyt Jeesuksen nimessä.
Isä, tulemme eteesi, koska olemme Korkeimman lapsia.
Emme halua karkkikeppiuskontoa.
Haluamme läheisen suhteen Isän, Pojan ja Pyhän Hengen kanssa.
Herra, tiedämme, että maksoit hinnan, jotta saisimme perinnön -
ja pelastuisimme. Herra, julistan paranemista -
ja vapautumista Jeesuksen nimessä.
Olette lähettäneet rukouspyyntöjä.
Margo on murtanut olkapäänsä. Se on todella kipeä.
Nuhtelen kipua. Saat "sozon" Jeesuksen nimessä. Tule terveeksi.
Annin pojalla Williamilla on keuhkosairaus.
Uskot, että ihme tapahtuu.
Isä, ojennan käteni uskossa ja puhun Williamin ylitse.
Käsken keuhkojen parantua Jeesuksen nimessä.
Warren uskoo voivansa parantua syövästä.
Kiroan syövän Jeesuksen nimessä.
Niin kuin Jeesus kirosi viikunapuun, kiroan syövän juuren.
Isä, julistan paranemista, vapautumista ja ennallistamista -
kaikille rukouspyynnöille ja katsojille.
Isä, käsken paranemisen virrata.
Puhun ihosairauksille, syöville ja kasvaimille.
Sokeat silmät avautukoot. Kuurot korvat avautukoot.
Jollakulla on aivovamma.
Olit jossain onnettomuudessa. Sait aivovamman oikealle puolelle.
Tämä henkilö on miespuolinen. Hän sai iskun oikealle puolelle päätä.
Se aiheuttaa kohtauksia ja komplikaatioita.
Sinua pyörryttää. Olet lyyhistellyt maahan.
Jeesus parantaa sen. Tunnet kuumotusta.
Pään takaosassa on hermovaurio. Tätä katsoo James-niminen mies.
Näen sinut. Jumala parantaa sen nyt. Lävitsesi menee lämpö.
Jumala korjaa sen.
Nuhtelen tuholaista elämässäsi Jeesus-nimessä.
Isä, julistamme ihmeitä. Tunnen väkevän voitelun ylläni.
Tämä on perintömme, seurakunta.
Se on "sozo". Olemme pelastuneet, parantuneet ja vapautuneet.
Jos sinulle tapahtui äsken ihme tai jos olet parantunut kokouksissamme, -
ohjelmamme kautta tai muuten työmme kautta, kirjoita.
Todistuksia tulee paljon. Minua siunaa kuulla, mitä Jumala tekee.
Seuraa meitä Facebookissa, -
Instagramissa, YouTubessa ja Twitterissä.
Ensi viikolla luvassa "Karkkikeppiuskonto osa 2".
Siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Hepr. 6:19: "Se toivo on meille kuin sielun ankkuri, varma ja luja".
Haluamme viedä evankeliumia sanoin ja teoin.
Hondurasissa perheen vuositulo on keskimäärin vain 4 000 USD.
Näin vakava köyhyys on luonut ihmisille äärimmäiset olot.
Siksi olemme Hondurasissa tänään.
Uskomme, että Jumalan rakkaus näyttää joltain.
Se näyttää vähäosaisten auttamiselta täällä Hondurasissa.
Järjestimme juuri kampanjamme.
Päivä ei ollut ainoastaan leikkimistä, ruokkimista ja lahjojen jakamista.
Julistimme lapsille evankeliumia ja kerroimme toivosta Kristuksessa, -
toivosta, joka kestää läpi elämän eikä ikinä petä.
Yhteistyökumppaninamme on pastori, jolla on yli 150 seurakunnan verkosto.
Tänään työssä Hondurasissa oli mukana 20 seurakuntaa.
Meillä on niistä vapaaehtoisia, samoin järjestöstämme.
Keskustelin viranomaisen kanssa.
Hän kertoi, että hän on 46-vuotias -
eikä ole ikinä nähnyt kenenkään menevän sille alueelle -
viemään lapsille leluja, lahjoja ja perustarpeita.
Mies oli 46-vuotias -
eikä ollut ikinä nähnyt lapsen hymyilevän siellä niin.
Se oli kaiken satsauksen arvoinen.
Tämän vuoksi kumppanuutenne on tärkeää.
Haluamme viedä evankeliumia kauas ja laajalle.
Emme pysty siihen ilman apuanne. Lähde mukaan järjestömme työhön.
Jos haluat mukaan järjestön työhön, ryhdy kumppaniksemme.
Lisätietoja: hopeofallnations.org.
Raamatuntekstit: Raamattu Kansalle.
Suomennos: Marianne Tenetz